RCI แจงยังไม่เปลี่ยนโครงสร้างบริหารหลัง UMI ตัดขายหุ้นออก 10.68%
RCI แจงยังไม่เปลี่ยนโครงสร้างบริหารหลัง UMI ตัดขายหุ้นออก 10.68%
10 ก.ค. 2558

บริษัท โรแยล ซีรามิค อุตสาหกรรม จำกัด (มหาชน) หรือ RCI ระบุว่า หลังจากที่ตลาดหลักทรัพย์ฯได้สอบถามถึงการเปลี่ยนแปลงโครงสร้างของผู้ถือหุ้นและโครงสร้างการบริหารงาน โดยปัจจุบันบริษัทได้รับทราบข้อมูลการซื้อขายหุ้นรายใหญ่ของบริษัทตามข้อมูลที่ได้มีการเปิดเผยนั้น
บริษัทระบุว่ายังไม่ได้รับการติดต่อจากผู้ถือหุ้นรายใหม่แต่ประการใด จึงทำให้การเปลี่ยนแปลงดังกล่าวยังไม่ส่งผลกระทบต่อการบริหารงานและการดำเนินงานของบริษัทในปัจจุบัน แต่หากได้รับความชัดเจนแล้วจะทำการเปิดเผยสารสนเทศที่เกี่ยวข้องต่อไป
อนึ่ง ก่อนหน้านี้ บริษัท สหโมเสคอุตสาหกรรม จำกัด (มหาชน) หรือ UMI ได้ขายหุ้น RCI  เมื่อวันที่ 30 มิ.ย. จำนวน 10.68% ของสิทธิออกเสียงทั้งหมดของกิจการ ส่งผลให้คงเหลือหุ้นภายหลังการจำหน่ายคิดเป็น  21.59% ของสิทธิออกเสียงทั้งหมดของกิจการ